<classify> ELIYA MBONEA-ARUSHA Mvua iliyonyesha kwa takribani saa 10, imezua taharuki katika Jiji la Arusha huku mawasiliano kati yake na Moshi yakikatika kwa saa kadhaa. Janakatika Jiji la Arusha makazi mengi yalikuwa yamezungukwa na maji huku barabarazikiwa zimejaa maji hali iliyokwamisha wanafunzi na watu wengine kwenda kwenyeshughuli zao. Piawakati wasafiri waliokuwa wakitoka Arusha kuelekea Moshi na Dar es Salaamwalikwama tangu alfajiri jana hadi majira ya saa nne maji yalipopunguabarabarani na magari kuanza kupita. Kukwamakwa wasafiri hao kulisababishwa na Mto Biriri kufurika maji. Kwaupande wa mafuruko kwenye Jiji la Arusha, mbali na kufurika katika maeneo yawatu, kwenye baadhi ya maeneo watu waliripotiwa kusombwa na maji. Mmoja wa waliosombwa ni kijana mmoja aliyechukuliwa na maji kwenye mtaro eneo la Kijenge ambaye alisaidiwa na askari waliokuwa wakiongoza magari katika eneo hilo. Katikamazingira yasiyotegemewa, kijana huyo aliyekuwa akijaribu kuvuka mtaro mkubwa,alijikuta akiteleza na kuanza kusombwa na maji kwa umbali wa hatua 20 kabla yakuokolewa. Hatahivyo, mara baada ya kusaidiwa kutoka kwenye maji, kijana huyo aligomakujitambulisha majina yake na akasujudu akimshukuru Mungu kwa kumwokoa na kifo. Kutokanana mvua hiyo, Kamanda wa Polisi Mkoa wa Arusha, Jonathan Shana, aliwatakawananchi kuchukua tahadhari zaidi hasa wanapokuta maji mengi barabarani. Alisemakatika maeneo waliyotembelea kujionea hali halisi, hakuna madhara ya kifoyaliyojitokeza zaidi ya uharibifu wa vifaa vya ndani kama makochi, vyombo,magari kuangukiwa na kuta za nyumba na miti kuanguka. Saa7 usiku, Mkuu wa Mkoa Mrisho Gambo alinipigia simu kunipa maelekezo ya kuingiabarabarani kuhakikisha tunashirikiana na Zimamoto kuokoa watu na mali zao. Nashukuruwananchi wametupa ushirikiano mkubwa, na askari wa Zimamoto kwa uhakikawamefanya kazi kubwa ya kuvuta maji yaliyojaa maeneo yaliyozingira makazi yawatu, alisema RPC Shana. Kwaupande wake, Kamanda wa Zimamoto Mkoa wa Arusha, Kennedy Komba, alisema chanzokikubwa cha maji hayo kusimama na kuingia kwenye makazi ya watu ni njia za majinyingi kufungwa. Niwaombewatendaji wa mitaa na kata tusimamie na kutimiza wajibu wetu, wakati watuwanapojenga tuhakikishe njia za maji hazifungwi ili kupunguza maafa wakati wamvua kubwa. Niwaombewananchi katika kipindi hiki kukitokea maafa yoyote yanayohitaji uokozi, naombatuwasiliane kwa namba 114 kwani tukipata taarifa hizi kwa wakati zinawezakusaidia kuokoa maisha ya watu na mali zao, alisema. NayeMkazi wa Mtaa wa Osunyai Ngusero, Emmy Proper ambaye nyumba yake ilizingirwa namaji na kusababisha uharibifu mkubwa wa masofa, vyombo vya umeme na magodoro,alisema maji yalianza kujaa ndani usiku. Tumeingiliwana maji usiku, hatukulala hapa imebidi tuhamishe watoto mtaa mwingine kuanzia saa9 usiku, hali ilikuwa mbaya sana, maji yalijaa mpaka usawa wa madirisha,alisema Emmy. Mkazimwingine wa eneo la Kijenge Kati, Kirenga Swai aliyeharibikiwa magari yakemawili na nyumba kujaa maji, alisema saa 12:30 asubuhi alistukia kuona gogokubwa likisukumwa na hadi kwenye ukuta kisha ukavunjwa na maji kujaa ndani. Magariyangu mawili yameharibika kama unavyoona vioo vimepasuka, taa za magarizimevunjika, maji yamejaa ndani, kila kilichomo humo kimejaa matope hakifaitena, vifaa vya umeme vimeharibika, alisema Swai. Aidhawakati hali ikiwa hivyo, katika baadhi ya mitaa ya Jiji la Arusha na maeneojirani hali ilikuwa mbaya zaidi kutokana na magari kushindwa kupita barabaranikutokana na maji kujaa. Barabaraya Moshi-Arusha hali haikuwa nyepesi kutokana na maji yakiwa na matope mazitokujaa eneo la Kingori na maeneo mengine na kusababisha magari mengi kupita kwatahadhari. Lichaya magari kushindwa kupita barabarani kutokana na maji mengi, kwa baadhi yawakazi wa Jiji la Arusha hali haikuwa rahisi kwani wengi wao walishindwa kufikamakazini kwa wakati kutokana na maeneo yao kujaa maji. Baadhiya wanafunzi wa shule mbalimbali za mjini Arusha nao walijikuta wakipata wakatimgumu wa kufika mashuleni kutokana na magari yao kukumbwa na kadhia hiyo. Baadhiyao walishindwa kutoka majumbani mwao kutokana na nyumba kujaa maji, madaftarikulowana na hivyo kushindwa kwenda shuleni.  <topic>: KITAIFA 